Kennerswenke vir gesonde hare | rooi rose Kennerswenke vir gesonde hare | rooi rose
Kennerswenke vir gesonde hare
Die plaaslik en internasionaal bekende haarstilis, Terence Jansen van Vuuren van Terenzo Hairdressing International, deel sy top haarwenke plus verklap die beste tuisprodukte vir haarbehandeling. Deur Michelle Nortje
Wat is die groot haar-trends vir Herfs/Winter 2016?
Ek glo een van die gunstelinge die jaar is steeds die getekstureerde bob. In teenstelling met die simmetriese, klassieke bob, het hierdie snit meer beweging met 'n moderner voorkoms. Die nuwe seisoen se style word ook beklemtoon deur 'n eenvoudige of "edgy" kuif te sny.
Wat is jou top haarwenk, die een belangrike "reël" waarsonder jy nie leef nie?
Dit is uiters belangrik om 'n produk te gebruik wat beskerming bied teen hitte-stilering, veral as dit deel vorm van jou daaglikse roetine. Om in sulke gevalle nie 'n hitte-beskermer vir jou hare te gebruik nie, kan vergelyk word met die effek op jou vel wanneer jy vir drie ure in mid-Desember op die strand baljaar sonder sonblok.
Wat lyk vir jou mooi by 'n vrou met lang hare?
Persoonlik is ek 'n groot aanhanger van die deurmekaar bolla hoog op die kroon – sag en romanties met 'n moeitelose en natuurlike voorkoms.
Wat is die grootste haarfout wat 'n vrou kan maak?
Die meeste vroue verval in die gewoonte om hul hare dadelik met 'n borsel droog te blaas terwyl die hare nog sopnat is. Dit het egter 'n negatiewe effek op die haarskag omdat dit die hare uit hul natuurlike vorm rek, wat veroorsaak dat die hare hul elastisiteit, glans en volume verloor. Die beste stappe om te volg, is om die hare met die vingers tot so 80% droog te blaas en dan eers die borsel nader te trek vir finale stilering.
Wat is jou raad vir vroue met blonde hare?
Met blonde hare is een aspek uiters belangrik – behandeling! Blonde hare is 'n styl wat baie toewyding verg. Dit moet gereeld behandeling word om die hare aan te vul en dan natuurlik is dit bealngrik om 'n produk te gebruik wat sal help dat die kleur nie na 'n geel skakering vervaag nie. Ons stel voor om die Blondi Blu Cool Shampoo in die Terenzo Professional Haircare-reeks te gebruik om die wit/silwer-voorkoms in die blonde te behou. Die produk word op droë hare aangewend en dan word 'n paar druppels water bygevoeg om te help met emulsifisering sodat die produk oor die hele kop in gemasseer kan word. 'n Mens kan dan 'n koppie koffie of tee geniet terwyl die sjampoe sy werk doen – daarna kan dit in die stort afgespoel word en opknapper aangewend word soos normaal.
Is daar tuisprodukte wat vroue kan gebruik vir sagter, gesonder hare?
Vir tuis-gebruik stel ek voor dat jy een keer per week opknapper vervang vir die gebruik van 'n masker – probeer gerus die Moisture Rush Masque in die Terenzo Professional Haircare-reeks. Die masker verhoog die hare se elastisiteit wat die hare sagter, blinker en met meer volume agterlaat. 'n Sterker alternatief is ons T6 Transcend-tuisbehan te herstel terwyl Buis B gebruik word om die hare te voed en die vogvlakke te verhoog.
Wou jy nog altyd 'n haarstilis word?
Definitief. Ek kom uit 'n familie van haarkappers en ek het al van skooldae af my vriende se hare gesny. Ek't nog altyd gevind dat haarkappery die beste platvorm is waar ek my kreatiwiteit kan uitleef.
My grootste invloed sou ek moet sê is musiek – die effek wat verskillende genres op mens se siel het is direk in verhouding met my stileer-styl. Ek kry ook inspirasie deur na ander industrieë te kyk, meer spesifiek die kos-industrie en hoe hulle met die tyd ontwikkel en beïnvloed word deur allerdaagse style en keuses. Die verskillende kleure en teksture in disse vind ek baie inspirerend.
Wat weet niemand in die bedryf van jou nie?
My ander groot passie is om 'n gesonde en aktiewe leefstyl te handhaaf wanneer ek nie by die salon betrokke is nie. Ek gaan juis vanjaar (2016) die Iron Man-kompetisie aandurf wat baie tyd, opoffering en fokus vereis.
Wat is die geheim vir 'n tydlose haarstyl?
Ek verkies die natuurlike, moeitelose voorkoms – vir beide mans en vroue. Stilleer-metodes waar meer natuurlike, sagte teksture gebruik word.cDie belangrikste effek van enige haarstyl is dat dit die persoon as geheel moet komplimenteer waar die haarstyl opsigself nie die hoof-aantrekking is nie maar eerder die kroon van 'n alreeds merkwaardige persoon.